Sektor korporativnih komunikacija

Av. V. Holjevca 10

p.p. 555 10 002 Zagreb

Tel: 01 6450 406

Fax: 01 6452 406

Naš znak - Re:

Datum - Date: 29.08.2012.

|  |
| --- |
|   **PRIOPĆENJE** |

**INA podržala predstavu „Komedija o Loncu“ izvedenu na Špancirfestu**

**Zagreb, 29. kolovoza -** Pod Ininim generalnim sponzorstvom jučer, 28. kolovoza, u sklopu Špancirfesta izvedena je predstava Komedija o loncu Tita Makcija Plauta, nastala u koprodukciji Hrvatskog Narodnog Kazališta u Varaždinu i Mestnog gledališča Ptuj. U dvorištu Županijske palače gledatelji su imali priliku uživati u djelu najvećeg rimskog komediografa kojem pripisuju oko 130 djela, a u Komediji o loncu obrađuje priču o starom škrtcu Euklionu koji pronalazi ćup sa zlatom.

Pod redateljskom palicom Borisa Kobala, ova komedija tipova i intrige posebna je i zbog svoje dvojezičnosti, jer su hrvatski i slovenski jezik dovoljno slični za razumijevanje, no i dovoljno različiti da nastanu nesporazumi. Glavnu ulogu tumači slovenski glumac Brane Šturbej, a u ostalim ulogama pojavljuju se Marija Krpan, Barbara Rocco, Zdenko Brlek, Darko Plovanić i dr.

Tijekom konferencije za novinare održane prilikom predstavljanja predstave, Vjekoslav Ivandija, Inin direktor maloprodajne Regije Zagreb rekao je: „Tijekom proteklih godina INA i varaždinski HNK  ostvarili su uspješnu suradnju kroz različite oblike podrške kazališnih sadržaja. Drago mi je kako smo ove godine podržali izvedbu predstave „Komedija o loncu“ i tako doprinijeli dobroj atmosferi koja vlada gradom Varaždinom.“

INA već desetljećima pomaže kulturne ustanove i događanja te već godinama uspješno surađuje i s varaždinskom nacionalnom kazališnom kućom. Špancirfest jedan je od rijetkih festivala koji posjetiteljima pruža posve novi doživljaj i sadržaje te cijelu gradsku jezgru pretvara u pozornicu te je INA sa zadovoljstvom pružila svoju podršku svom stalnom partneru, varaždinskom HNK-u.

|  |  |
| --- | --- |
|  | **Sektor korporativnih komunikacija** |